open-index/open-wikipedia-markdown huggingface dataset:
ปลาสลิดหินฟ้าหางเหลือง

**ปลาสลิดหินฟ้าหางเหลือง** หรือ **ปลาแดมเซลฟ้าหางเหลือง** (, ) เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)

มีรูปร่างคล้ายกับปลาสลิดหินหางเหลืองนอก (*Chrysiptera parasema*) ซึ่งอยู่ในวงศ์เดียวกัน คือ มีลำตัวและครีบทุกครีบสีน้ำเงินเข้ม ยกเว้นครีบหางและโคนครีบหางที่เป็นสีเหลือง และมีรูปร่างที่ยาวกว่า 

มีขนาดลำตัวโตเต็มที่ประมาณ 7 เซนติเมตร พบกระจายพันธุ์ทั่วไปในทะเลอันดามัน และพบได้จนถึงทะเลฟิลิปปิน และทะเลอินโดนีเซีย

เป็นปลาที่ได้รับความนิยมในการเลี้ยงเป็นปลาสวยงาม ปัจจุบันสามารถเพาะขยายพันธุได้แล้ว แต่ปลาส่วนใหญ่ที่มีการซื้อขายกันในตลาดปลาสวยงามในประเทศไทยนั้นจะเป็นปลาที่จับมาจากแหล่งธรรมชาติในอินโดนีเซีย โดยมีชื่อเรียกในวงการว่า "ปลาแดมเซลหางเหลืองไทย"

## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:วงศ์ปลาสลิดหิน
หมวดหมู่:ปลาตู้
แกรนด์สปอร์ตกรุ๊ป

**แกรนด์สปอร์ต** เป็นบริษัทผลิตและจำหน่าย เสื้อผ้าและเครื่องใช้กีฬาในประเทศไทย ก่อตั้งเมื่อปี พ.ศ. 2504 โดยเริ่มจากการเป็นร้านค้าปลีกอุปกรณ์กีฬาและเครื่องใช้กีฬา

## ประวัติ
ปี พ.ศ. 2504 นายกิจ พฤกษ์ชะอุ่ม อดีตนักบาสเกตบอล ก่อตั้งกิจการห้องแถวเล็กๆ ในย่านวงเวียน 22 กรกฎาคม จำหน่ายเสื้อผ้ากีฬาและอุปกรณ์กีฬา
ต่อมาปี พ.ศ. 2512 แกรนด์สปอร์ตได้เป็นบริษัทเครื่องกีฬาไทยบริษัทแรกที่ติดตรา "Made in Thailand" บนเสื้อผ้ากีฬา เพื่อให้ชื่อเสียงของสินค้าเป็นที่รู้จัก
ปี พ.ศ. 2514 แกรนด์สปอร์ต ได้รับเลือกให้เป็นชุดกีฬาในการแข่งขันกีฬาเอเชี่ยนเกมส์ ครั้งที่ 6 ที่ประเทศไทย เป็นเจ้าภาพ
และในปี พ.ศ. 2522 ได้ขยายการส่งออกสู่ ประเทศฮ่องกงและประเทศบาห์เรน และได้ก่อตั้งแผนกวิจัยและพัฒนาผลิตภัณฑ์ขึ้นภายในองค์กร เป็นบริษัทแรกในอุตสาหกรรมเครื่องกีฬาของคนไทย
เมื่อถึงปี พ.ศ. 2525 ได้ก่อตั้งบริษัท แกรนด์มาร์เก็ตติ้ง จำกัด ขึ้นมาเป็นบริษัทในเครือ เพื่อทำการตลาดอุปกรณ์กีฬาในประเทศ
และเมื่อปี พ.ศ. 2527 ได้รับรางวัลสินค้าไทยดีเด่นจากสมาคมนิยมไทย รับพระราชทานโล่จากสมเด็จเจ้าฟ้าฯ กรมพระศรีสวางควัฒน วรขัตติยราชนารี ซึ่งอีกปีถัดมา แกรนด์สปอร์ตก็ได้ขยายการส่งออกไปสู่ประเทศตะวันออกกลาง คือ ประเทศกาตาร์ ประเทศโอมาน ประเทศคูเวต และ ประเทศคีร์กีซสถาน

## สัญลักษณ์บริษัท
เป็นสัญลักษณ์ลายปีกนก และได้รับการพัฒนาจนเป็นที่ยอมรับทั้งภายในประเทศไทยและนอกประเทศ มีความหมายที่บ่งบอกถึงความอ่อนนุ่ม และความประณีต

## สปอนเซอร์ว่าจ้าง
### โอลิมปิก
* ทีมชาติไทย (โอลิมปิก 2020)
* ทีมชาติไทย (โอลิมปิก 2016)
* ทีมชาติไทย (โอลิมปิก 2012)
* ทีมชาติไทย (โอลิมปิก 2008)

### ซีเกมส์
* ทีมชาติไทย (ซีเกมส์ 2019)
* ทีมชาติไทย (ซีเกมส์ 2021)
* ทีมชาติไทย (ซีเกมส์ 2023)
* ทีมชาติไทย (ซีเกมส์ 2025)

### ฟุตบอล
**ทีมชาติ**
* 2015-
* 1999 
* 1997-2002 
* 2006-2007 
* 2011-2016
* 2014-2023
* 2019-

**สโมสร**
* สิงห์ เชียงราย ยูไนเต็ด -2024
* เมืองทองยูไนเต็ด 2011–2019
* นครราชสีมามาสด้าเอฟซี 2015-2016, 2020
* แพร่ ยูไนเต็ด (ถึงปี 2023)

### วอลเลย์บอล
**ทีมชาติ**
* ไทย
* ออสเตรเลีย
* เวียดนาม
* ฮ่องกง
** สโมสร **

* ปัจจุบัน *
* ไดมอนด์ ฟู้ด วีซี
* ทรีบรอดแบนด์ นครนนท์
* วิสาขา
*  ราชมงคลล้านนา พิษณุโลก
*  ไดมอนด์ ฟู้ด สระบุรี
* ขอนแก่น

* อดีต *

* เอ็นเค ฟิตเนส สมุทรสาคร
* ควินท์ แอร์ฟอร์ซ วีซี
* นครราชสีมา เดอะมอลล์ วีซี
* ไทย-เดนมาร์ค ขอนแก่นสตาร์ วีซี

### นักกีฬา
* เขาทราย แกแล็คซี่
* สด จิตรลดา
* เขาค้อ แกแล็คซี่
* สมาน ส.จาตุรงค์
* ศิริมงคล สิงห์มนัสศักดิ์
* รัตนพล ส.วรพิน
* ดาวรุ่ง ชูวัฒนะ
* แซมซั่น กระทิงแดงยิม
* วีระพล นครหลวงโปรโมชั่น
* มงคล จ.เจริญ
* โนรี จ๊อกกี้ยิม
* ฐิติพันธ์ พ่วงจันทร์
* จิรวัฒน์ สอนวิเชียร
* นันทนา คำวงศ์ 
* ปิยะนุช แป้นน้อย

### รายการโทรทัศน์
*07 โชว์
*เกมล่ามหาสมบัติ
*เกมล่ามหาสนุก
*เกมล่า2000
*เกมล่าทะลุมิติ
*เกมล่าทวิน
*รักมาราธอน
*กิ๊กดู๋

## อ้างอิง

หมวดหมู่:ตราสินค้ารองเท้า
ก
ก
หมวดหมู่:บริษัทไทยที่ก่อตั้งในปี พ.ศ. 2504
หมวดหมู่:ตราสินค้าอุปกรณ์กีฬาไทย
หมวดหมู่:บริษัทเสื้อผ้าที่ก่อตั้งในปี พ.ศ. 2504
หมวดหมู่:ตราสินค้าชุดกีฬา
หมวดหมู่:บริษัทรองเท้าของไทย
ปลาสลิดหินฟ้าหางส้ม

**ปลาสลิดหินฟ้าหางส้ม** หรือ **ปลาแดมเซลฟ้าหางส้ม** (, ) เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)

มีรูปร่างและลักษณะทั่วไปคล้ายกับปลาในวงศ์เดียวกันชนิดอื่น ๆ ต่างกัน คือ ลักษณะแตกต่างทางเพศของปลาทั้ง 2 เพศ คือ ปลาตัวผู้จะมีการพัฒนาสีส้มขึ้นตามครีบต่าง ๆ เช่น ครีบหาง, ครีบท้อง ส่วนปลาตัวเมียจะไม่มีพัฒนาการดังกล่าว แต่ในบางแหล่งอาศัย ปลาตัวเมียจะมีจุดสีดำขึ้นบริเวณด้านหลังของครีบหาง 

เป็นปลาที่มีขนาดโตเต็มที่ประมาณ 8.5 เซนติเมตร มีพฤติกรรมในธรรมชาติ คืออยู่แบบฮาเร็ม โดยมีตัวผู้หนึ่งตัวอาศัยอยู่รวมกับตัวเมียหลายตัว พบทั่วไปในเขตอินโด-แปซิฟิก

จัดเป็นปลาที่มีความสวยงามชนิดหนึ่ง นิยมเลี้ยงเป็นปลาสวยงาม ปัจจุบันสามารถเพาะขยายพันธุ์ได้แล้ว แต่ปลาในตลาดปลาสวยงามส่วนใหญ่ ยังถูกนำเข้ามาจากทะเลฟิลิปปินและอินโดนีเซีย

## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:วงศ์ปลาสลิดหิน
หมวดหมู่:ปลาตู้
พระบรมราชานุสาวรีย์สามกษัตริย์

**พระบรมราชานุสาวรีย์สามกษัตริย์** หรือ **อนุสาวรีย์สามกษัตริย์** เป็นพระบรมราชานุสาวรีย์ของพระมหากษัตริย์สามพระองค์ผู้สร้างเวียงเชียงใหม่ ประกอบด้วย พญามังรายแห่งหิรัญนครเงินยางเชียงลาว พญางำเมืองแห่งนครรัฐพะเยา และพ่อขุนรามคำแหงมหาราชแห่งอาณาจักรสุโขทัย

อนุสาวรีย์สามกษัตริย์ตั้งอยู่กลางเวียงเชียงใหม่ บริเวณหน้าหอศิลปวัฒนธรรมเมืองเชียงใหม่ (อดีตศาลารัฐบาลมณฑลพายัพ) ด้านหน้าติดกับถนนพระปกเกล้า ซึ่งบริเวณนี้เองถือเป็นศูนย์กลางของตัวเมืองเชียงใหม่ หน้าอนุสาวรีย์มีลานกว้างขนาดใหญ่ เรียกว่า ข่วงสามกษัตริย์ หรือข่วงอนุสาวรีย์สามกษัตริย์ ด้านตรงข้ามของอนุสาวรีย์สามกษัตริย์ยังเป็นที่ตั้งของอาคารศาลแขวงเชียงใหม่เดิมซึ่งมีสถาปัตยกรรมตะวันตกที่สวยและงดงามตระการตา

## รายละเอียด
thumb|left|จารึกฐานพระบรมราชานุสาวรีย์สามกษัตริย์
พระบรมรูปหล่อด้วยทองเหลืองและทองแดงรมดำ มีขนาดเท่าครึ่ง สูง 2.70 เมตร ใช้เวลา 10 เดือน ไข่มุกด์ ชูโต เป็นผู้ออกแบบและปั้นหล่อพระบรมรูป มีการประกอบพิธีอัญเชิญพระบรมรูปจากกรุงเทพมหานคร ขึ้นประดิษฐานบนแท่นพระบรมราชานุสาวรีย์เมื่อวันที่ 23 กันยายน พ.ศ. 2526 เวลา 11.49 น. พระบรมรูปประกอบด้วย พญามังราย ประทับกลางเป็นประธาน, พ่อขุนรามคำแหงมหาราช ประทับอยู่เบื้องซ้าย และ พญางำเมือง ประทับอยู่เบื้องขวา

พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินพร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มาทรงประกอบพิธีเปิดพระบรมราชานุสาวรีย์สามกษัตริย์เมื่อวันที่ 30 มกราคม พ.ศ. 2527

## เหตุการณ์สำคัญ
* 26 มกราคม พ.ศ. 2568 - พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินมายังลานหน้าพระบรมราชานุสาวรีย์สามกษัตริย์ ทรงรับการถวายบายศรีและทูลพระขวัญจากคณะเจ้านายฝ่ายเหนือ เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ซึ่งพิธีนี้จัดโดยมูลนิธินวราชดำริอนุรักษ์ฝ่ายเหนือ

## อ้างอิง

## อ่านเพิ่ม

* 

หมวดหมู่:อนุสาวรีย์และอนุสรณ์สถานที่สร้างเสร็จในปี พ.ศ. 2526
หมวดหมู่:ก่อตั้งในประเทศไทยในปี พ.ศ. 2527
หมวดหมู่:พระบรมรูปพระมหากษัตริย์
หมวดหมู่:สิ่งก่อสร้างในอำเภอเมืองเชียงใหม่
หมวดหมู่:อนุสาวรีย์ในจังหวัดเชียงใหม่
หมวดหมู่:ไข่มุกด์_ชูโต
หมวดหมู่:การพรรณนาทางวัฒนธรรมของพ่อขุนรามคำแหงมหาราช
หมวดหมู่:พญามังราย
หมวดหมู่:พญางำเมือง
นิกกี มินาจ

**โอนิกา ทานยา มาราช** () หรือที่รู้จักในชื่อ **นิกกี มินาจ** () เป็นนักร้องชาวอเมริกัน เธอเกิดที่เซนต์เจมส์ในกรุงพอร์ตออฟสเปนของประเทศตรินิแดดและโตเบโก ก่อนย้ายไปที่เมืองควีนส์ในรัฐนิวยอร์ก เมื่อเธอมีอายุ5ปี

หลังจากที่ได้จำหน่ายสามมิกซ์เทปในระหว่างปี 2007 และ 2009 และกำลังเซ็นสัญญาให้กับค่าย ยังมันนีเอ็นเตอร์เทนเมนต์ (Young Money Entertainment) ในเดือนสิงหาคม 2009 มินาจได้ออกจำหน่ายอัลบั้มแรกของเธอในชื่อ *[[พิงก์ฟรายเดย์]]* (Pink Friday) ในพฤศจิกายน 2010 ก็กลายเป็นความสำเร็จอย่างรวดเร็ว ได้ขึ้นอันดับหนึ่งในซาร์ตบิลบอร์ด 200 และได้รับยืนยันยอดขายแผ่นเสียงทองคำขาวของสมาคมผู้ประกอบกิจการเพลงของสหรัฐอเมริกา (RIAA) ในเดือนนั้นที่หลังจากได้ออกจำหน่าย เธอกลายเป็นศิลปินหญิงเดี่ยวคนแรกที่มีซิงเกิลที่เจ็ดใน บิลบอร์ดฮอต 100 ในขณะนั้น ซิลเกิลที่สองเธอคือ ยัวร์เลิฟ ("Your Love") ได้ติดอันหนึ่งในซาร์ตบิลบอร์ดฮอตแร็ปซอง ทำให้ มินาจ เป็นศิลปินหญิงคนแรกที่ติดท็อปซาร์ตโดยไม่มีผู้ช่วยมาตั้งแต่ปี 2002 เธอยังเป็นศิลปินหญิงคนแรกที่รวมอยู่บน MTV's Annual Hottest MC List มินาจยังถูกเสนอชื่อใน*ไรซิง สตาร์* ของนิตยสารบิลบอร์ด สตูดิโออัลบั้มที่สองของเธอ *[[พิงก์ฟรายเดย์: โรแมนรีโลเดด]]* (Pink Friday: Roman Reloaded) ได้ออกจำหน่ายเมื่อ 3 เมษายน ปี 2012

## ผลงานเพลง
*ดูบทความหลักที่ [[รายชื่อผลงานของนิกกี มินาจ]]*
**[[พิงก์ฟรายเดย์]]* (2010)
**[[พิงก์ฟรายเดย์: โรแมนรีโลเดด]]* (2012)
**[[เดอะพิงก์พรินต์]]* (2014)
**[[ควีน (อัลบั้มนิกกี มินาจ)|ควีน]]* (2018)
**[[พิงก์ฟรายเดย์ 2]]* (2023)

## ผลงานภาพยนตร์
* *[[Ice Age: Continental Drift]]* (2012)
* *[[The Other Woman (2014 film)|The Other Woman]]* (2014)
* ** (2016)
* *[[The Angry Birds Movie 2]]* (2019)

## อ้างอิง

## ดูเพิ่ม
*  Nicki Minaj Official Youtube Channel
*  Nicki Minaj Facebook Page
*  Nicki Minaj Official Twitter
* 
* นิกกี มินาจ ที่สปอติฟาย

หมวดหมู่:นักร้องอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายอินเดีย
หมวดหมู่:บุคคลจากควีนส์
หมวดหมู่:ชาวตรินิแดดและโตเบโก
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักร้องหญิงชาวอเมริกันเชื้อสายแอฟริกา
หมวดหมู่:นิกกี มินาจ
การตลาดระหว่างประเทศ

**การตลาดระหว่างประเทศ** () หมายถึง การตลาด ที่ดำเนินการโดย บริษัทข้ามชาติ หรือข้ามเส้นเขตแดนของประเทศ กลยุทธนี้จะใช้การเติบโตจากเทคนิคที่ใช้ในประเทศบ้านเกิดของบริษัท ซึ่งหมายถึงการปฏิบัติการทางการตลาดระดับบริษัทข้ามพรมแดน รวมถึง การกำหนดเป้าหมาย, การเลือกช่องทางการตลาด, ส่วนผสมทางการตลาด และการตัดสินใจเชิงกลยุทธเพื่อการแข่งขันในตลาดต่างประเทศ ตามที่ สมาคมการตลาดแห่งสหรัฐอเมริกา (AMA) นิยามว่า "**''การตลาดระหว่างประเทศ** เป็นกระบวนการข้ามชาติในการวางแผน และดำเนินการตามแนวความคิด, การกำหนดราคา, การส่งเสริมและการจำหน่ายของไอเดีย, สินค้า และบริการ เพื่อสร้างการแลกเปลี่ยนที่ตอบสนองวัตถุประสงค์ของแต่ละบุคคลและองค์กร*" ในทางตรงกันข้ามกับความหมายของคำว่าการตลาด ที่มีส่วนเกี่ยวข้องกับกิจกรรมข้ามชาติที่ได้รับการเพิ่มเข้ามา ในคำง่ายๆของการตลาดระหว่างประเทศนี้ คือการประยุกต์สื่อถึงหลักการตลาดที่ดำเนินการข้ามเขตแดนประเทศ อย่างไรก็ตาม นิยามของคำว่าการตลาดระหว่างประเทศ และการตลาดโลกนั้น ต่างมีความคล้ายกัน

หลายส่วนเป็นผลจากกระบวนการแบบสากล ผู้เขียนชาวอเมริกันและยุโรปเป็นจำนวนมากจะเห็นการตลาดระหว่างประเทศเป็นการขยายการส่งออกอย่างเรียบง่าย, โดยจะปรับหลักส่วนผสมทางการตลาดในบางวิธีสำหรับความแตกต่างของผู้บริโภคในแต่ละกลุ่ม จากนั้นจะเป็นไปตามการตลาดระดับโลกที่เป็นมาตรฐานมากขึ้นและมุ่งเน้นถึงความเหมือน ส่วนในคำอื่นๆ จะมีความคล้ายคลึงกันในผู้บริโภคและกลุ่มต่างๆ

== อ้างอิง ==

* Hollensen, Svend *Global Marketing - A Decision-oriented Approach – 5th Edition'', Pearson, Copyright 2011, ISBN 978-0-273-72622-7

หมวดหมู่:การตลาด
หมวดหมู่:เศรษฐศาสตร์ระหว่างประเทศ
หมวดหมู่:การค้าระหว่างประเทศ
เอียน ไรต์

**เอียน เอ็ดวาร์ด ไรท์** () เกิดเมื่อวันที่ 3 พฤศจิกายน ค.ศ. 1963 เป็นอดีตนักฟุตบอลอาชีพชาวอังกฤษ ต่อมาเป็นผู้ดำเนินรายการโทรทัศน์และวิทยุ

ไรท์ประสบความสำเร็จกับสโมสรในลอนดอนอย่างคริสตัลพาเลซและอาร์เซนอลในฐานะกองหน้า โดยใช้เวลา 6 ปีกับทีมเก่าและ 7 ปีกับทีมหลัง กับอาร์เซนอล เขาคว้าแชมป์พรีเมียร์ลีก เอฟเอคัพและลีกคัพ และยูโรเปียนคัพวินเนอร์สคัพ เขาขึ้นชื่อในเรื่องความเร็ว ความคล่องตัว การจบสกอร์ และความดุดัน เขาลงเล่นในลีก 581 นัด ยิงได้ 287 ประตูให้กับ 7 สโมสรในสกอตแลนด์และอังกฤษ

## อ้างอิง

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:พิธีกรชาวอังกฤษ
หมวดหมู่:ผู้เล่นสโมสรฟุตบอลเซลติก
หมวดหมู่:กองหน้าฟุตบอล
หมวดหมู่:บุคคลจากรอยัลโบโรเกรนิช
หมวดหมู่:นักกีฬาจากลอนดอน
หมวดหมู่:เจ้าหน้าที่สโมสรฟุตบอลมิลตันคีนส์ดอนส์
หมวดหมู่:ผู้เข้าหอเกียรติยศพรีเมียร์ลีก
กาลาทาซาไรสปอร์คูลือบือ

**กาลาทาซาไรสปอร์คูลือบือ** () เป็นสโมสรกีฬาตุรกีจากเมืองอิสตันบูล ประเทศตุรกี (ฝั่งทวีปยุโรป) ประกอบด้วยแผนกกีฬาต่าง ๆ เช่น ฟุตบอล กรีฑา บาสเกตบอล วีลแชร์บาสเกตบอล วอลเลย์บอล โปโลน้ำ ว่ายน้ำ ขว้างจักร ล่องเรือ ยูโด ไพ่บริดจ์ ขี่ม้า แฮนด์บอล เทนนิส แข่งรถ

สโมสรนี้ถือเป็นสโมสรเดียวในตุรกีที่เคยได้ครองถ้วยฟุตบอลยุโรป โดยชนะในยูฟ่ายูโรปาลีกและยูฟ่าซูเปอร์คัพ 2000

## ดูเพิ่ม
* กาลาทาซาไรสปอร์คูลือบือ (ฟุตบอล)

## อ้างอิง


หมวดหมู่:สโมสรกีฬาที่ก่อตั้งในปี พ.ศ. 2448
เฮดจ์ฮอกยุโรป

**เฮดจ์ฮอกยุโรป** หรือ **เม่นแคระยุโรป** (, ) เป็นสัตว์เลี้ยงลูกด้วยนมขนาดเล็กชนิดหนึ่ง จำพวกเฮดจ์ฮอก (Erinaceinae)

เป็นเฮดจ์ฮอกที่มีขนาดใหญ่ มีขนาดลำตัวยาวประมาณ 18-30 เซนติเมตร หางยาวประมาณ 1.7-5 เซนติเมตร น้ำหนักตัวประมาณ 600-800 กรัม มีขนแข็งปกติและยาวมีขนปกคลุมหนามากกว่า 3 เซนติเมตร ขนที่ใต้ท้องเป็นขนอ่อนสีเทา ส่วนที่เป็นขนแข็งสีดำหรือสีน้ำตาลอ่อน

พบกระจายพันธุ์ในยุโรปตะวันออก, ตะวันตก, ยุโรปใต้ และบางส่วนในรัสเซีย

กินอาหารได้หลากหลายทั้งแมลง, ไส้เดือนดิน, ไข่นก, แมลงปีกแข็ง รวมทั้งหนูหรือกบด้วย ออกหากินในเวลากลางคืน อาศัยและทำรังในโพรงดินที่ขุดเอง

นิยมเลี้ยงเป็นสัตว์เลี้ยง

## อ้างอิง

## แหล่งข้อมูลอื่น

*http://www.britishhedgehogs.org.uk/FAQS/general.htm 

หมวดหมู่:เฮดจ์ฮอก
หมวดหมู่:สัตว์ที่พบในทวีปยุโรป
หมวดหมู่:สัตว์เลี้ยง
เฮดจ์ฮอกสี่นิ้ว

**เฮดจ์ฮอกสี่นิ้ว** หรือ **เฮดจ์ฮอกแคระแอฟริกา** (, ) เป็นสัตว์เลี้ยงลูกด้วยนมขนาดเล็กชนิดหนึ่ง จำพวกเฮดจ์ฮอก (Erinaceinae)

เป็นเฮดจ์ฮอกขนาดเล็ก  มีขนาดความยาวลำตัวประมาณ 15 เซนติเมตร หางมีความยาว 2.5 เซนติเมตร น้ำหนัก 500-700 กรัม มีนิ้วที่เท้าหน้า 5 นิ้ว นิ้วเท้าหลัง 4 นิ้ว ขนปกคลุมลำตัวมีความยาวประมาณ 2.5 เซนติเมตร เป็นสีขาวและเทา ส่วนท้องและขาเป็นสีขาว 

กระจายพันธุ์ในทวีปแอฟริกาแถบแอฟริกากลางและแอฟริกาตะวันออก เช่น แกมเบีย, โซมาเลีย, โมซัมบิก อาศัยในถิ่นที่มีอากาศแห้ง แบบซาวันน่า มีต้นไม้เพียงเล็กน้อย

เป็นสัตว์ที่หากินในเวลากลางคืน กินอาหารเช่น แมงมุม, แมลง, พืชบางชนิด, หอยทาก บางครั้งอาจกินแมงป่องหรืองูพิษได้ด้วย เนื่องจากมีรายงานว่ามีความทนทานต่อพิษของสัตว์เหล่านี้ แต่เฮดจ์ฮอกสี่นิ้วก็ตกเป็นอาหารของสัตว์ใหญ่กว่า เช่น ไฮยีน่า, หมาจิ้งจอก รวมทั้งนกเค้าแมวด้วย

เฮดจ์ฮอกสี่นิ้วได้รับความนิยมในฐานะเป็นสัตว์เลี้ยงอย่างแพร่หลาย และเป็นชนิดที่ได้รับความนิยมในประเทศไทย

## อ้างอิง

## แหล่งข้อมูลอื่น

หมวดหมู่:เฮดจ์ฮอก
หมวดหมู่:สัตว์เลี้ยง
หมวดหมู่:สัตว์ที่พบในทวีปแอฟริกา
พัฒนา สัพโส

**พัฒนา สัพโส**  (เกิด 21 กุมภาพันธ์ พ.ศ. 2513) เป็นวิศวกรและนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดสกลนคร สังกัดพรรคเพื่อไทย

## ประวัติ
พัฒนา เกิดเมื่อวันที่ 21 กุมภาพันธ์ พ.ศ. 2513 ที่ตำบลไฮหย่อง อำเภอพังโคน จังหวัดสกลนคร เป็นบุตรนายบุญเลิศ กับนางมะลิ สัพโส ด้านครอบครัวสมรสกับนางนฤมล สัพโส (สกุลเดิม: หอมจันทร์) นายกองค์การบริหารส่วนจังหวัดสกลนคร มีบุตร 2 คน คือ นางสาว จิรัชญา สัพโส สมาชิกสภาผู้แทนราษฎรจังหวัดสกลนคร พรรคเพื่อไทย และจิรเจษฎ์ สัพโส

สำเร็จการศึกษาระดับปริญญาตรี วิศวกรรมศาสตร์ จากมหาวิทยาลัยศรีปทุม ระดับปริญญาโท คณะรัฐศาสตร์ จากมหาวิทยาลัยรามคำแหง

## การทำงาน
ก่อนเข้าสู่การเมืองเคยทำธุรกิจรับเหมาก่อสร้าง วิศวกรโยธา และเกษตรกร มาก่อน อดีตแกนนำกลุ่มแนวร่วมประชาธิปไตยต่อต้านเผด็จการแห่งชาติ อำเภอพังโคน จังหวัดสกลนคร

ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2554 สังกัดพรรคเพื่อไทย และได้รับการเลือกตั้ง เอาชนะวีรศักดิ์ พรหมภักดี อดีตนายกองค์การบริหารส่วนจังหวัดสกลนคร จากพรรคชาติพัฒนา

### สมาชิกสภาผู้แทนราษฎร
พัฒนา สัพโส ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสกลนคร สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสกลนคร สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสกลนคร สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดสกลนคร สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายพัฒนา สัพโส , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายพัฒนา สัพโส, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายพัฒนา สัพโส), ศูนย์ข้อมูลนักการเมืองไทย

หมวดหมู่:นักการเมืองไทย
หมวดหมู่:บุคคลจากอำเภอพังโคน
หมวดหมู่:นักการเมืองพรรคเพื่อไทย
หมวดหมู่:สมาชิกสภาผู้แทนราษฎรจังหวัดสกลนคร
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
ตี๋ ดอกสะเดา

**ตี๋ ดอกสะเดา**  (เกิดเมื่อวันที่ 15 ธันวาคม พ.ศ. 2510) เป็นนักแสดงตลกชาวไทย

## ประวัติ
**ตี๋ ดอกสะเดา** มีชื่อจริงว่า **บุญญฤทธิ์  หาญจางสิทธิ์สกุลชัย** เกิดเมื่อวันที่ 15 ธันวาคม พ.ศ. 2510 ที่ตำบลรังสิต อำเภอธัญญบุรี จังหวัดปทุมธานี เป็นบุตรชายของนายอ๊อดอ๊อด กับนางสมบูรณ์ หาญจางสิทธิ์ มีพี่น้อง 2 คน จบการศึกษาระดับมัธยมศึกษาตอนต้น ที่โรงเรียนบริบูรณ์ศิลป์ศึกษา เข้าสู่วงการบันเทิงในขณะที่ยังอยู่ในช่วงวัยรุ่นอายุเพียง 16-17 ปี ประมาณปี 2528 ด้วยการเป็นคนติดตามโดราเอมอน นักแสดงตลกที่มีชื่อเสียงหัวหน้าคณะเด๋อ ดอกสะเดา   ซึ่งขณะนั้นกำลังทำวงดนตรีลูกทุ่งอยู่ โดยเข้าไปอาศัยกินอยู่หลับนอนในบ้านของเด๋อเลย ด้วยความที่ชื่นชอบเด๋อเป็นการส่วนตัว จากการแนะนำของเอกพจน์ วงศ์นาค นักร้องลูกทุ่งชื่อดังที่รู้จักกันดีกับตี๋ จนเสมือนเป็นพี่น้องกัน

ตี๋ ได้ทำหน้าที่เป็นมือกลองตีรับในจังหวะที่เล่นมุขตลกบนเวที โดยทำหน้าที่นี้อย่างเดียวอยู่นานถึง 2 ปี จนกระทั่งวันหนึ่งในปี 2530 ได้มีเหตุบังเอิญให้ต้องเล่นตลกสด ๆ บนเวทีครั้งแรก ในเรื่อง *ผู้ชนะสิบทิศ* จากการที่ดู๋ ดอกกระโดน ที่ถูกวางตัวไว้แต่แรก ไม่อาจเล่นได้ อีกทั้งผู้ที่วางตัวให้เป็นนักแสดงสำรองก็เกิดอุบัติเหตุทางรถยนต์ ไม่อาจเล่นได้ โอกาสเลยตกมาที่ตี๋ ซึ่งรู้จังหวะรับส่งมุขเป็นอย่างดี จากการเรียนรู้แบบครูลักพักจำมานานถึง 2 ปี 

จนกระทั่งในปี 2540 ได้เล่นภาพยนตร์เรื่องแรก คือ *ถ้าแน่จริงลองสิ* และมีชื่อเสียงเป็นที่รู้จักโดยทั่วไป ในปี 2546 เมื่อได้เล่นละครโทรทัศน์แนวซิตคอมเรื่อง *[[บางรักซอย 9]]* ทางช่อง 9 ในบทของ "แมน" คู่กับเหลือเฟือ มกจ๊ก ซึ่งเป็นตัวละครที่มีบุคลิกตรงข้ามกับ "ชัดเจน" ที่รับบทโดย ศักดิ์สิทธิ์ แท่งทอง 

ชีวิตส่วนตัว ตี๋ สมรสแล้วกับภรรยานอกวงการโดยทั้งคู่มีบุตรชายด้วยกันทั้งหมด 1 คน และมีบุตรที่เกิดจากภรรรยาคนเก่าของตี๋อีก 1 คน และมีกิจการของตัวเอง คือ ไอศกรีมทอด

## ผลงาน
### ภาพยนตร์
* 2539: กลิ่นสีและทีแปรง รับบท สุทิน
* 2540: ถ้าแน่จริงลองสิ
* 2545: ผีหัวขาด รับบท ลูกน้องเจ้าของบ่อน (รับเชิญ)
* 2550: ก่อนบ่ายเดอะมูฟวี่ ตอนรักนะ...พ่อต๊ะติ๊งโหน่ง รับบท ช่างบุญทอง
* 2550: มหึมาวาไรตี้ รับบท ครรชิต
* 2551: ห้าแถว รับบท คุณครู
* 2552: โยมผีพ่อ รับบท ตี๋
* 2553: ผู้ชาย ลัลล้า รับบท ตัวป่วน 2 (รับเชิญ)
* 2553: สาระแนสิบล้อ (รับเชิญ)
* 2553: ยายสั่งมาใหญ่ รับบท คนเซียร์แขก (รับเชิญ)
* 2553: บ้านฉัน..ตลกไว้ก่อน (พ่อสอนไว้) รับบท ฉ่ำ
* 2555: คู่เวร คู่กรรม รับบท โกโบแระ
* 2556: เมียมากพระโขนง รับบท ขุน
* 2556: ยืมวันเสาร์ คืนเช้าวันจันทร์ รับบท ถนอม
* 2566: 14 อีกครั้ง I Love You Two Thousand รับบท พ่อวัด

### รายการโทรทัศน์
*ก่อนบ่ายคลายเครียด
*ตลบหลังตลาด
*ครอบครัวขำ
*ยุทธการสะท้านตับ

### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางช่อง 5

* ละครโทรทัศน์ทั้งหมดด้านล่างนี้ออกอากาศทางช่อง 7HD

* ละครโทรทัศน์ทั้งหมดด้านล่างนี้ออกอากาศทางช่อง 3 เอชดี

* ละครโทรทัศน์ทั้งหมดด้านล่างนี้ออกอากาศทางช่องวัน 31

* ละครโทรทัศน์ทั้งหมดด้านล่างนี้ออกอากาศทางช่องไทยพีบีเอส

* ละครโทรทัศน์ทั้งหมดด้านล่างนี้ออกอากาศทางช่องเวิร์คพอยท์

* ละครโทรทัศน์ทั้งหมดด้านล่างนี้ออกอากาศทางช่อง อมรินทร์ทีวี

### ซิตคอม

### ละครเทิดพระเกียรติ

### คอนเสิร์ต

* ผ้าป่ามหากุศล ปิดทองหลวงปู่ทวด ฟุตบอลดาราฟรีคอนเสิร์ต (9 กรกฏาคม 2554)
* ลูกผู้ชาย อาเด๋อ ดอกสะเดา (21 มกราคม 2569)

## อ้างอิง

หมวดหมู่:นักแสดงตลกชายไทย
หมวดหมู่:นักแสดงชายชาวไทย
หมวดหมู่:นักแสดงจากจังหวัดกาญจนบุรี
หมวดหมู่:นักแสดงตลกไทย
ลูกพี่ลูกน้อง (แก้ความกำกวม)

**ลูกพี่ลูกน้อง** อาจหมายถึง

* *[[ลูกพี่ลูกน้อง (ละครโทรทัศน์)|ลูกพี่ลูกน้อง]]*, ละครซิตคอมเรื่องหนึ่งซึ่งอากาศแทน *[[บางรักซอย 9]]* ในปี 2555
* ลูกพี่ลูกน้อง, ญาติที่เป็นลูกของลุง ป้า น้า หรืออา
แพรรีด็อก

**แพรรีด็อก** () เป็นสกุลของสัตว์เลี้ยงลูกด้วยนมสกุลหนึ่ง ใช้ชื่อวิทยาศาสตร์ว่า *Cynomys* (/ไซ-โน-มีส/) ในวงศ์กระรอก (Sciuridae)

แพรรีด็อกมีลักษณะโดยทั่วไป คือ ใบหูเล็ก ดวงตากลมโต ฟันแข็งแรง ขาคู่หน้าจะมีเล็บที่แหลมคมและแข็งแรง มีหน้าที่ขุดคุ้ยดินเพื่อหาอาหารและขุดโพรงอยู่อาศัย ออกหาอาหารในเวลากลางวันซึ่งกินได้ทั้งพืชและสัตว์ จำพวกหญ้า ผัก เมล็ดพืชต่าง ๆ  รวมถึง แมลงและหนอน

มีสีขนสีน้ำตาลทอง ปลายหางมีสีดำ ส่วนของหางมีความยาว 3-4 นิ้ว เท้ามีสีครีม ลำตัวอ้วนกลม เมื่อโตเต็มที่มีน้ำหนักประมาณ 1-2 กิโลกรัม 

แม้แพรรีด็อกจะเป็นสัตว์ฟันแทะวงศ์เดียวกับกระรอก แต่จะไม่อาศัยและหากินบนต้นไม้เหมือนกระรอกทั่วไป แต่จะหากินและทำรังด้วยการขุดโพรงอยู่ตามพื้นดินทุ่งราบและพื้นที่ที่เป็นดินโล่ง เช่น ทุ่งหญ้าแพรรีในอเมริกาเหนือและเม็กซิโก มีทั้งหมด 5 ชนิด ได้แก่

**[[Cynomys gunnisoni]]* (Baird, 1855) 
**[[Cynomys leucurus]]* Merriam, 1890  
**[[Cynomys ludovicianus]]* (Ord, 1815)  
**[[Cynomys mexicanus]]* Merriam, 1892 
**[[Cynomys parvidens]]* J. A. Allen, 1905 

แพรรีด็อกเป็นสัตว์สังคม จึงมักอาศัยอยู่รวมกันเป็นฝูง มีตัวผู้คุมฝูง 1 ตัว ต่อตัวเมียประมาณ 4 ตัว มีความพร้อมเจริญพันธุ์เมื่ออายุ 1 ปีขึ้นไป ในช่วงเดือนมีนาคมถึงเดือนเมษายนจะเป็นระยะผสมพันธุ์ ตัวเมียใช้เวลาตั้งท้องนานประมาณ 28-32 วัน (ประมาณ 1 เดือน) ออกลูกครอกละประมาณ 4-8 ตัวต่อปี แพรรีด็อกเกิดใหม่ยังไม่ลืมตาและขนยังไม่ขึ้น กระทั่งเข้าสู่สัปดาห์ที่ 6 หรือประมาณเดือนครึ่ง มีอายุขัยโดยเฉลี่ยในตัวเมียราว 8 ปี ส่วนตัวผู้เฉลี่ยที่ 5 ปี

แพรรีด็อกเป็นสัตว์ที่ขุดโพรงดินใช้เป็นที่อยู่อาศัย ที่ในแต่ละฤดูมีการเปลี่ยนแปลงของสภาพอากาศเป็นอย่างมาก โพรงที่อยู่ใต้ดินจึงต้องทนต่ออุณหภูมิที่สูงที่สุด ต่ำที่สุด ทนน้ำท่วมรวมทั้งไฟไหม้ลามทุ่ง โดยแบ่งออกเป็นห้อง ๆ แต่ละห้องจะอยู่ในระดับความลึกต่างระดับกัน เพื่อใช้ในวัตถุประสงค์ที่ต่างกัน เช่น ห้องเลี้ยงลูกอ่อน จะอยู่ในระดับที่มีอุณหภูมิค่อนข้างคงที่ ยังมีห้องใกล้กับพื้นผิวดินที่สามารถใช้หลบบรรดาสัตว์นักล่าจากด้านบนได้อย่างรวดเร็ว และยังมีห้องสำหรับการจัดเก็บเสบียงอาหาร ห้องที่สามารถใช้ฟังเสียงสัตว์นักล่าซึ่งอาจมาป้วนเปี้ยนอยู่นอกโพรง โพรงแพรรีด็อกยังมีการขยายอาณาเขตออกเป็นเมืองที่ครอบคลุมพื้นที่หลายเอเคอร์ โดยมีแพรรีด็อกประมาณ 5-35 ตัวต่อเอเคอร์ ในยุคสมัยก่อนที่มนุษย์จะเข้ามาอาศัยอยู่ในท้องทุ่ง เคยมีแพรรีด็อกครอบครองดินแดนอยู่ก่อนอย่างมากมายมหาศาล หนึ่งในเมืองของแพรรีด็อกที่พบในรัฐเท็กซัสเมื่อปี ค.ศ. 1900 ครอบคลุมพื้นที่ถึง 64,000 ตารางกิโลเมตร และมีจำนวนประชากรแพรรีด็อกอยู่ถึงประมาณ 400 ล้านตัว

มีพฤติกรรมทางสังคมที่มักออกมาทักทายกันเองในฝูง ซึ่งเวลาที่เจอกันครั้งแรกจะทักทายกันด้วยการยิงฟันและแตะกันคล้ายกับการโอบกอดหรือจูบ จากนั้นก็จะช่วยกันทำความสะอาดขนให้กันและกัน 

แพรรีด็อกมีจุดเด่นประการหนึ่งอันเป็นที่มาของชื่อ คือ เสียงร้องที่คล้ายกับเสียงสุนัขเห่า จึงเป็นที่มาของชื่อ

ปัจจุบัน นิยมเลี้ยงเป็นสัตว์เลี้ยง 

## อ้างอิง
5. https://www.facebook.com/PrairieDogsClubV2/

6. https://prairiedogsclub.business.site/
## แหล่งข้อมูลอื่น

หมวดหมู่:กระรอกดิน
หมวดหมู่:สัตว์ฟันแทะที่เป็นสัตว์เลี้ยง
หมวดหมู่:สัตว์ที่พบในทวีปอเมริกาเหนือ
หมวดหมู่:สัตว์ที่พบในประเทศเม็กซิโก
ทะเลสาบคาวางูจิ

**ทะเลสาบคาวางูจิ** () เป็นทะเลสาบหนึ่งในบริเวณทะเลสาบฟูจิทั้งห้า ภายในอุทยานแห่งชาติฟูจิฮาโกเนอิซุ ใกล้กับภูเขาฟูจิ และเมืองฟูจิกาวางูจิโกะ จังหวัดยามานาชิ 

ทะเลสาบคาวางูจิเป็นทะเลสาบที่มีชื่อเสียงและเป็นที่นิยมที่สุดในหมู่นักท่องเที่ยวที่นิยมเดินทางมาปีนภูเขาไฟฟูจิ ในฤดูปีนเขา และเป็น 1 ในบรรดาทะเลสาบทั้ง 5 แห่งที่ได้รับขึ้นทะเบียนเป็นมรดกโลกพร้อมกันกับภูเขาฟูจิ อุทยานแห่งชาติฟูจิฮาโกเนอิซุ และน้ำตกชิราอิโตะ ภายใต้ชื่อ "ฟูจิซัง - สถานที่ศักดิ์สิทธิ์และแหล่งบันดาลใจทางศิลปะ"เมื่อวันที่ 22 มิถุนายน พ.ศ. 2556 ที่ผ่านมา

## อ้างอิง


## แหล่งข้อมูลอื่น

*เว็บไซต์ของคาวางูจิโกะ 
*ข้อมูลสภาพอากาศ

คาวางูจิ
กลุ่มพันธมิตรธุรกิจซอฟต์แวร์

**กลุ่มพันธมิตรธุรกิจซอฟต์แวร์** หรือ **บีเอสเอ** () คือสมาคมการค้าที่ก่อตั้งขึ้นเมื่อ พ.ศ. 2531 เป็นสัญลักษณ์ตัวแทนกลุ่มผู้ผลิตซอฟต์แวร์ที่ใหญ่ที่สุดของโลก และเป็นสมาชิกหน่วยหนึ่งของกลุ่มพันธมิตรทรัพย์สินทางปัญญาสากล (International Intellectual Property Alliance: IIPA) กิจกรรมหลักของกลุ่มพันธมิตรคือ การพยายามหยุดยั้งการละเมิดลิขสิทธิ์ซอฟต์แวร์ที่ผลิตโดยสมาชิก

กลุ่มพันธมิตรนี้ได้รับเงินทุนจากความเป็นสมาชิกโดยแบ่งปันจากรายได้ของบริษัทผู้ผลิตซอฟต์แวร์ และจากข้อตกลงระงับคดีต่อบริษัทที่ถูกฟ้องร้องละเมิดลิขสิทธิ์ ซึ่งลูกค้าจำนวนมากยอมรับที่จะถูกตรวจสอบโดยบริษัทผู้ผลิตซอฟต์แวร์ ตามที่ระบุโดยข้อตกลงการอนุญาตสำหรับผู้ใช้ขั้นปลาย (EULA) 

## สมาชิก
สมาชิกของกลุ่มพันธมิตรธุรกิจซอฟต์แวร์อย่างเป็นทางการมีดังนี้ 

* อะโดบีซิสเต็มส์
* แอปเปิล
* ออโตเดสก์
* Aveva
* AVG Technologies
* Bentley Systems
* CA Technologies
* CNC Software/Mastercam
* คอมพิวแวร์

* คอเรล
* เดลล์
* อินเทล
* Intuit
* McAfee
* ไมโครซอฟท์
* มินิแทบ
* โพรเกรสซอฟต์แวร์
* Parametric Technology Corporation

* ควาร์ก
* เควสต์ซอฟต์แวร์
* Rosetta Stone
* Siemens PLM Software
* โซลิดเวิกส์
* ไซเบส
* ไซแมนเทค
* TechSmith
* MathWorks

## อ้างอิง

## แหล่งข้อมูลอื่น
* เว็บไซต์ทางการของกลุ่มพันธมิตรธุรกิจซอฟต์แวร์
* กลุ่มพันธมิตรธุรกิจซอฟต์แวร์กับสิทธิบัตรซอฟต์แวร์ 

หมวดหมู่:องค์การธุรกิจ
หมวดหมู่:Front organizations
หมวดหมู่:องค์การโน้มน้าว
นิราซากิ

**นิราซากิ** () เป็นนครในจังหวัดยามานาชิ ประเทศญี่ปุ่น ก่อตั้งขึ้นเมื่อวันที่ 10 ตุลาคม ค.ศ. 1954 มีขนาดพื้นที่ทั้งสิ้น 143.73 ตารางกิโลเมตร มีจำนวนประชากร 31,963 คน

## แหล่งข้อมูลอื่น

*  

หมวดหมู่:นครในจังหวัดยามานาชิ
ภาษายากุน

**ภาษาจากุน** () เป็นภาษาที่พบในประเทศมาเลเซีย บริเวณชายฝั่งและดินแดนตอนในของแม่น้ำไปรัง จากเปอกันในรัฐปะหังไปถึงซรีกาดิงในรัฐยะโฮร์ ทางตะวันออกไปถึงเบอนุต ทางตะวันตกเฉียงเหนือไปถึงตอนกลางของที่ลุ่มแม่น้ำมวตตอนกลาง จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาลาโย-ซุมบาวัน สาขาย่อยมาเลย์อิก อาจจะเป็นสำเนียงของภาษามลายู ภาษานี้เป็นภาษาของชาวจากุน ซึ่งเป็นชนพื้นเมืองสาขามลายูดั้งเดิม

## อ้างอิง

## แหล่งข้อมูลอื่น
* http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
*  Jakun in RWAAI Digital Archive
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

ยากุน
นริศร ทองธิราช

**นริศร ทองธิราช** (18 พฤศจิกายน พ.ศ. 2503 – 21 ตุลาคม พ.ศ. 2568)  เป็นนักการเมืองชาวไทย อดีตสมาชิกสภาผู้แทนราษฎรจังหวัดสกลนคร อดีตสมาชิกวุฒิสภาจังหวัดสกลนคร และอดีตรองนายกองค์การบริหารส่วนจังหวัดสกลนคร

## ประวัติ
นริศร เกิดเมื่อวันที่ 18 พฤศจิกายน พ.ศ. 2503 เป็นบุตรนายนิยุต กับนางหนูไสย ทองธิราช เป็นหลานชายโดยสายเลือดของหลวงศรีสุราษฎร์ ทองธิราช ด้านครอบครัวสมรสกับนางสุลักษณ์ (อดีต สจ.เขตอำเภอพรรณานิคม) มีบุตร 3 คน

สำเร็จการศึกษาระดับปริญญาตรี โท เอก สาขารัฐศาสตร์ การปกครอง มหาวิทยาลัยรามคำแหง ปริญญาโท MBA จากประเทศอเมริกา ปริญาเอกจากประเทศอินเดีย

นริศร เสียชีวิตเมื่อวันที่ 21 ตุลาคม พ.ศ. 2568 ด้วยอาการหัวใจล้มเหลว สิริอายุ 64 ปี

## งานการเมือง
อดีตเป็นสมาชิกสภาองค์การบริหารส่วนจังหวัดสกลนคร และประธานสภาองค์การบริหารส่วนจังหวัดสกลนคร ตามลำดับ

พ.ศ. 2544 ได้รับเลือกตั้งเป็นสมาชิกสภาผู้แทนราษฎรเป็นครั้งแรก ในสังกัดพรรคชาติไทย โดยเอาชนะเฉลิมชาติ การุญ จากพรรคความหวังใหม่ แต่ในการเลือกตั้งปี พ.ศ. 2548 นริศรพ่ายให้กับเฉลิมชาติ ซึ่งย้ายไปสังกัดพรรคไทยรักไทย

ต่อมา พ.ศ. 2549 นริศรลงสมัคร และได้รับเลือกเป็นสมาชิกวุฒิสภาจังหวัดสกลนคร หลังการรัฐประหาร 19 กันยายน พ.ศ. 2549 นริศรลงสมัครสมาชิกสภาผู้แทนราษฎรอีกครั้ง สังกัดพรรครวมใจไทยชาติพัฒนา ได้คะแนนมาเป็นอันดับที่ 5 ของเขต (มี สส.ได้ 3 คน) หลังจากนั้นนริศรจึงไปดำรงตำแหน่งรองนายกองค์การบริหารส่วนจังหวัดสกลนคร

พ.ศ. 2554 ได้รับการเลือกตั้งเป็นสมาชิกสภาผู้แทนราษฎรอีกครั้ง สังกัดพรรคเพื่อไทย ซึ่งในปี พ.ศ. 2556 เขาถูกกล่าวหาว่าเป็นผู้กดบัตรแสดงตนอิเล็กทรอนิกส์แทนสมาชิกสภาผู้แทนราษฎรคนอื่น ในการประชุมร่วมรัฐสภาเพื่อพิจารณาร่างแก้ไขรัฐธรรมนูญ

หลังรัฐประหารในประเทศไทย พ.ศ. 2557 วันที่ 8 กันยายน พ.ศ. 2559 คณะกรรมการป้องกันและปราบปรามการทุจริตแห่งชาติ มีมติให้ดำเนินคดีอาญาต่อเขา เนื่องจากไม่ตรวจทานร่างรัฐธรรมนูญ 

วันที่ 4 พฤศจิกายน พ.ศ. 2559 สภานิติบัญญัติแห่งชาติลงมติถอดถอนเขาออกจากตำแหน่งส่งผลให้เขาถูกห้ามดำรงตำแหน่งทางการเมืองและทางราชการ เป็นเวลา 5 ปี 

วันที่ 14 สิงหาคม พ.ศ. 2562 ศาลฎีกาแผนกคดีอาญาของผู้ดำรงตำแหน่งทางการเมือง อัยการสูงสุดเป็นโจทก์ยื่นฟ้องนริศร เป็นจำเลย ในความผิดฐานเป็นเจ้าหน้าที่ของรัฐหรือเจ้าพนักงานของรัฐ ปฏิบัติหรือละเว้นการปฏิบัติอย่างใดในตำแหน่งหรือหน้าที่ฯ (คดีเสียบบัตรแทน) กระทั่งศาลมีคำพิพากษา ในเดือนกุมภาพันธ์ พ.ศ. 2566 ให้จำคุก 16 เดือน

### สมาชิกสภาผู้แทนราษฎร
นริศร ทองธิราช ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสกลนคร สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสกลนคร สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายนริศร ทองธิราช , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายนริศร ทองธิราช, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายนริศร ทองธิราช), ศูนย์ข้อมูลนักการเมืองไทย

หมวดหมู่:บุคคลจากจังหวัดสกลนคร
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสกลนคร
หมวดหมู่:สมาชิกวุฒิสภาจังหวัดสกลนคร
หมวดหมู่:นักการเมืองพรรคชาติไทย
หมวดหมู่:พรรคชาติพัฒนา (พ.ศ. 2550)
หมวดหมู่:นักการเมืองพรรคเพื่อไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
สภาเสรีภาพและประชาธิปไตยแห่งเอเชีย

**สภาเสรีนิยมและประชาธิปไตยแห่งเอเชีย** (Council of Asian Liberals and Democrats) หรือ CALD  เป็นองค์กรระดับภูมิภาคของพรรคการเมืองที่เน้นเสรีนิยมและประชาธิปไตยในเอเชีย สภานี้ก่อตั้งเมื่อ 15 ตุลาคม พ.ศ. 2536 ในการประชุมที่กรุงไทเป มีพรรคการเมืองที่เป็นสมาชิก 10 พรรค มีสมาชิกสมทบ และอีกสองพรรคเป็นผู้สังเกตการณ์
;**สมาชิกเต็ม** 
*: สภาแห่งชาติแห่งสหภาพพม่า สถานภาพเป็นพรรคลี้ภัยหรือพรรคที่ไม่มีที่นั่งในสภาแต่ในปัจจุบันเป็นพรรคฝ่ายค้านขนาดเล็ก
*: พรรคสมรังสี สถานภาพเป็นพรรคฝ่ายค้านหมายเลข 1 
*: พรรคประชาธิปไตยอินโดนีเซีย-การต่อสู้ สถานภาพเป็นพรรคฝ่ายค้าน
*: พรรคขบวนการประชาชนมาเลเซีย สถานภาพเป็นพรรคฝ่ายค้านโดยมีกลุ่มของพรรคต่างๆโดยมี 3 พรรคใหญ่ใช้ชื่อว่า พันธมิตรประชาชน หรือปากาตัน กัตยัต 
*: พรรคพลเรือน สถานภาพเป็นพรรคฝ่ายค้าน
*: พรรคเสรีภาพ สถานภาพเป็นพรรคฝ่ายรัฐบาลพรรคเดียว
*: พรรคประชาธิปไตยสิงคโปร์ สถานภาพเป็นพรรคฝ่ายค้าน
*: พรรคเสรีนิยมแห่งศรีลังกา สถานภาพเป็นพรรคฝ่ายค้าน
*: พรรคประชาธิปไตยก้าวหน้า สถานภาพเป็นพรรคฝ่ายค้านหมายเลขที่ 1
*: พรรคประชาธิปัตย์ สถานภาพเป็นพรรคฝ่ายค้านหมายเลข 1

;สมาชิกสมทบ
*: Liberal Forum Pakistan สถานภาพเป็นพรรคฝ่ายค้าน

;พรรคสังเกตการณ์
*: National Awakening Party สถานภาพเป็นพรรคฝ่ายค้าน
*: พรรคประชาธิปไตยแห่งญี่ปุ่นหรือพรรค LDP สถานภาพเป็นพรรคฝ่ายค้านหมายเลข 1 
  
พรรคร่วมก่อตั้งได้สลายตัวไปแล้วพรรคหนึ่งคือพรรคประชาธิปไตยเสรีนิยมชาวพุทธจากกัมพูชา 
## อ้างอิง

## แหล่งข้อมูลอื่น
*Council of Asian Liberals and Democrats เว็บไซต์ทางการ
หมวดหมู่:ขบวนการทางการเมืองในทวีปเอเชีย
ลุยส์ เดล โซล

**ลุยส์ เดล โซล กัสกาฆาเรส** (; 6 เมษายน ค.ศ. 1935 – 20 มิถุนายน ค.ศ. 2021) เป็นอดีตนักฟุตบอลชาวสเปน ตำแหน่งกองกลาง และเคยเป็นผู้จัดการทีมฟุตบอล เขาเล่นในลาลิกา 112 นัด (ยิงได้ 28 ประตู) ให้กับสโมสรเรอัลเบติสและสโมสรฟุตบอลเรอัลมาดริด เมื่อรวมกันแล้วเคยได้แชมป์ลีก 5 ครั้ง เดล โซล เป็นตัวแทนทีมชาติสเปนแข่งขันฟุตบอลโลก 2 ครั้งในคริสต์ทศวรรษ 1960
## แหล่งข้อมูลอื่น
*BDFutbol player profile
*BDFutbol coach profile
*National team data  
*
*
*Real Madrid biography 
*Biography at Real Madrid Fans 
หมวดหมู่:นักฟุตบอลชาวสเปน
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในเซเรียอา
หมวดหมู่:ผู้เล่นสมาคมกีฬาโรมา
หมวดหมู่:ผู้จัดการทีมฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้จัดการทีมฟุตบอลในลาลิกา
หมวดหมู่:กองกลางฟุตบอล
การโทรศัพท์ภาพ

200px|thumb|คนหูหนวกกำลังโทรศัพท์ภาพในที่ทำงานเพื่อสื่อสารกับผู้ฟังในลอนดอน
**การโทรศัพท์ภาพ** () เป็นเทคโนโลยีโทรคมนาคมสำหรับการรับและส่งสัญญาณเสียงวิดีโอโดยผู้ใช้ที่อยู่ในสถานที่ที่แตกต่างกันสำหรับการสื่อสารระหว่างผู้คนในแบบเรียลไทม์

ปัจจุบันการโทรศัพท์ภาพเริ่มมีบทบาทมากในรัฐบาลของหลายประเทศ, การแพทย์, การศึกษา, ธุรกิจ และการข่าว และยังเป็นประโยชน์อย่างยิ่งสำหรับผู้พิการทางเสียง ที่จะสามารถใช้ภาษามือ ในการสื่อสาร

การติดต่อด้วยโทรศัพท์ภาพ สามารถติดต่อโดยใช้ซอฟต์แวร์ในเครื่องคอมพิวเตอร์ โทรศัพท์มือ หรือ อุปกรณ์อิเล็กทรอนิกส์อื่นๆที่มีการเชื่อมต่อกับอินเทอร์เน็ตได้ ตัวอย่างซอฟแวร์และแอปพลิเคชั่นที่นิยมใช้สำหรับการการโทรศัพท์ภาพในปัจจุบัน ได้แก่ ไลน์ ซูม (ซอฟต์แวร์) เฟสไทม์ ไมโครซอฟท์ ทีมส์ สไกป์ เป็นต้น 

ในอดีตซอฟแวร์มี วินโดวส์ไลฟ์ เมสเซนเจอร์ สามารถรองรับการโทรศัพท์ภาพทางอินเตอร์ได้ ปัจจุบันซอฟแวร์นี้ได้ยุติการให้ผู้ใช้ลงชื่อเข้าเพื่อใช้งาน (Sign in) ซึ่งมีผลตั้งแต่ 15 มีนาคม พ.ศ. 2556  

## ความเป็นมา
200px|left|thumb|แนวคิดของศิลปิน: การโทรศัพท์ภาพยังคงเป็นเพียงจินตนาการในปี พ.ศ. 2453
แนวคิดของเทคโนโลยีเริ่มเป็นที่นิยมในราว พ.ศ. 2430 ทั้งในสหรัฐอเมริกาและทวีปยุโรป แม้ว่าวิทยาศาสตร์ต้องใช้เวลาอีกนับครึ่งศตวรรษ สิ่งเหล่านี้วิวัฒนาการมาจากการศึกษาและทดลองทางโทรเลข, วิทยุ, โทรศัพท์ และโทรทัศน์

การพัฒนาของวิดีโอและโทรทัศน์เทคโนโลยีการส่งในสหรัฐอเมริกาและสหราชอาณาจักรเริ่มตั้งแต่ครึ่งหลังของ พ.ศ. 2463 เทคโนโลยีนี้ได้รับการผลักดันโดย AT&T เพื่อที่จะให้บริการเป็นส่วนเสริมจากการใช้โทรศัพท์ โดยมีหลายองค์การที่เชื่อว่าเทคโนโลยีนี้จะดีกว่าการสื่อสารด้วยเสียงแบบธรรมดา อย่างไรก็ตามเทคโนโลยีคล้ายกันนี้ถูกนำไปใช้กระจายเสียงโทรทัศน์สัญญาณแอนะล็อกมานานแล้ว

### ความรุดหน้าในอเมริกา
เกิดการปรับปรุงสำคัญของคุณภาพการโทรศัพท์ภาพในการให้บริการสำหรับคนหูหนวกในสหรัฐอเมริกาใน พ.ศ. 2546 เมื่อ Sorenson Media Inc. (ภายหลังคือ formerly Sorenson Vision Inc.) โดยบริษัทซอฟต์แวร์เข้ารหัสและบีบอัดวิดีโอได้พัฒนา VP-100 รุ่นใช้งานคนเดียวสำหรับชุมชนคนหูหนวกโดยเฉพาะ มันถูกออกแบบมาเพื่อส่งออกวิดีโอผ่านโทรทัศน์ของผู้ใช้เพื่อลดค่าใช้จ่ายจากการซื้อกิจการ ซึ่งกลายเป็นที่นิยมอย่างรวดเร็ว จากการอำนวยความสะดวกทางการศึกษาสำหรับคนหูหนวก
## อ้างอิง

หมวดหมู่:โทรคมนาคม
หมวดหมู่:การปฏิวัติดิจิทัล
หมวดหมู่:กรุ๊ปแวร์
ไอ้หนุ่มกังฟูสู้ท้าลุย

**ไอ้หนุ่มกังฟูสู้ท้าลุย** (; ; พินอิน: Cài Lǐ Fó) ภาพยนตร์แอ็คชั่นสัญชาติฮ่องกง นำแสดงโดย หง จินเป่า, หง เทียนหมิง, หยวน หัว, หลิว เจียหยง, โต หยูฮัง

## เรื่องย่อ
ที่เมืองเทมส์ ประเทศอังกฤษ เฉิน เหยินเจี๋ย นักศึกษาชาวจีนผู้ชำนาญกังฟูพร้อมกับเคน เพื่อนชาวญี่ปุ่น ได้พบกับ เฉิน เทียนไหล ผู้เป็นศิษย์พี่ที่เปรียบเสมือนพ่อแท้ ๆ ของตัวเอง เดินทางกลับสู่กวางตุ้ง  พร้อมกับเคน ยังโรงเรียนสอนกังฟูแบบไฉ่หลีฟะของตระกูล ที่ซึ่งเทียนไหล และเฉิน เทียนจิน ผู้เป็นเสมือนพ่อและลุงของตนเองเปิดขึ้น ที่โรงเรียนไฉ่หลีฟะนี้จะถูกขายให้แก่กลุ่มแพนอเมริกา ซึ่งเป็นกลุ่มธุรกิจจัดการต่อสู้ป้องกันตัวทุนใหญ่ ซึ่งเทียนไหลได้มีจดหมายตัดสินใจขายแล้ว แต่เหยินเจี๋ยไม่ยอม จึงตกลงกันที่จะจัดการประลองขึ้นกับกลุ่มนักสู้ของแพนอเมริกา

## นักแสดง
*หง จินเป่า รับบทเป็น เฉิน เทียนไหล
*หยวน หัว รับบทเป็น เฉิน เทียนจิน
*หง เทียนหมิง รับบทเป็น เฉิน เหยินเจี๋ย
*เคน โคกูชิ รับบทเป็น เคน
*หวง หมิงเซิง รับบทเป็น จาง ซีไห่
*ซู เฉียนเหว่ย รับบทเป็น เซีย หยูเฟย

## เบื้องหลัง
*Choy Lee Fut* เป็นภาพยนตร์กังฟูสัญชาติฮ่องกง (เข้าฉายในชื่อภาษาอังกฤษว่า *Fight the Fight*) นำแสดงโดย หง จินเป่า หยวน หัว และนักแสดงในแบบกังฟูมากมาย และได้ หง เทียนหมิง นักแสดงหนุ่ม บุตรชายของหง จินเป่า มารับบทที่เสมือนเป็นพ่อลูกกันจริง ๆ ในเรื่องด้วย

ภาพยนตร์มิได้เข้าฉายในโรงภาพยนตร์ในประเทศไทย แต่ได้จำหน่ายเป็นดีวีดีแทน 

## อ้างอิง

## แหล่งข้อมูลอื่น
* 

หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์กังฟู
หมวดหมู่:ภาพยนตร์วูซู
หมวดหมู่:ภาพยนตร์โลดโผน
หมวดหมู่:ภาพยนตร์ฮ่องกง
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ที่ถ่ายทำในประเทศอังกฤษ
เตียวฮอ

**เตียวฮอ** หรือ **เตียวฮอง**  มีชื่อในภาษาจีนกลางว่า **จาง หู่** () เป็นขุนพลของรัฐวุยก๊กในยุคสามก๊กของจีน เป็นบุตรชายของเตียวเลี้ยวขุนพลคนสำคัญของรัฐวุยก๊ก

## ประวัติ
ในปี ค.ศ. 222 เตียวเลี้ยวบิดาของเตียวฮอป่วยเสียชีวิตที่อำเภอเจียงตู (江都; ปัจจุบันคือเขตเจียงตู นครหยางโจว มณฑลเจียงซู) เตียวฮอได้สืบทอดบรรดาศักดิ์จิ้นหยางโหว (晉陽侯) ของบิดา ต่อมาในปี ค.ศ. 225 เตียวฮอได้รับยศเป็นขุนพลรอง (偏將軍 *เพียนเจียงจฺวิน*) หลังจากเตียวฮอเสียชีวิต จาง ถ่ง (張統) บุตรชายของเตียวฮอก็ได้สืบทอดบรรดาศักดิ์ต่อมา

## ในนิยาย''สามก๊ก''
ในนวนิยายอิงประวัติศาสตร์เรื่อง*[[สามก๊ก]]*ในศตวรรษที่ 14 เตียวฮอเป็นขุนพลคนหนึ่งที่ติดตามสุมาอี้ในการรบกับรัฐจ๊กก๊ก มักจะมีบทบาทร่วมกับงักหลิมบุตรชายของงักจิ้นที่เป็นขุนพลของวุยก๊กอีกคน ต่อมาเตียวฮอยังได้เข้าร่วมในการทัพรบกับกองซุนเอี๋ยนด้วย

## ดูเพิ่ม
* รายชื่อบุคคลในยุคสามก๊ก

## อ้างอิง

### บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ขุนพลของวุยก๊ก
หมวดหมู่:บุคคลที่ยังไม่ทราบปีที่เกิด
หมวดหมู่:บุคคลที่ยังไม่ทราบปีที่เสียชีวิต
อาจารย์พิเศษ

**อาจารย์พิเศษ (Part time Faculty หรือ Visiting Faculty)** ผู้ประกอบอาชีพสอนหรืออาชีพอื่นซึ่งเป็นบุคคลภายนอกสถาบัน และอาจารย์จากคณะอื่นภายในสถาบันทีได้รับเชิญให้เป็นผู้สอน ผู้บรรยาย ผู้ให้การฝึกอบรม ในสาขาวิชาที่สถาบันเปิดดำเนินการ โดยมีการระบุชัดเจน ว่าเป็นอาจารย์พิเศษ  ในหลายสถาบันอาจารย์พิเศษจะได้รับการเชิญมาบรรยายในวิชาที่อาจารย์ในสถาบันนั้น ๆ ยังไม่มีความเชียวชาญเพียงพอ โดยได้รับค่าตอบแทนตามประกาศของสถาบัน

## ค่าตอบแทน
ค่าตอบแทนการสอน หรือการบรรยายสำหรับอาจารย์พิเศษขึ้นอยู่กับประกาศ/ข้อกำหนดของโครงการการศึกษานั้น ๆ ทั้งนี่ ตามระเบียบกระทรวงการคลัง ระบุอัตราค่าตอบแทนเกี่ยวกับการสอน และ ค่าวิทยากร (ต่อชั่วโมงต่อคน) ดังต่อไปนี้

## อ้างอิง

หมวดหมู่:นักวิชาการ
คนตัดคนภาคพิเศษ ตอน กำเนิดเกาจิ้ง

**คนตัดคนภาคพิเศษ ตอน กำเนิดเกาจิ้ง** (; ) เป็นภาพยนตร์ฮ่องกง ค.ศ. 1997 ที่เขียน, สร้าง และกำกับโดย หวังจิง นำแสดงโดย หลี่หมิง, หยวน หย่งอี๋, เฉิน เสี่ยวชุน, เหลียง หย่งฉี และ อู๋ เจิ้นหวี่ ภาพยนตร์ชุดนี้เป็นภาคย้อนอดีตที่ประสบความสำเร็จด้วยดี จากภาคแรกใน *[[คนตัดคน]]* ที่ โจว เหวินฟะ ได้นำแสดงมาก่อน ทั้งนี้ ชื่อภาพยนตร์ภาษาอังกฤษนั้น มีความคล้ายกับภาพยนตร์ของ โจว ซิงฉือ ในชื่อ *[[คนตัดคน 3]]* (*God of Gamblers III: Back to Shanghai*)

## เนื้อเรื่องย่อ
เมื่อครั้งที่เกาจิ้ง (รับบทโดย หลี่หมิง) ในวัยหนุ่ม ซึ่งเดิมเขาได้รับการรับเลี้ยงดูโดยพ่อบุญธรรมที่ได้ถ่ายทอดวิชาพนันให้แก่เขา แต่แล้วเกาจิ้งก็ถูกพ่อบุญธรรมหักหลัง โดยสั่งให้เขาล้มพนัน แต่เกาจิ้งไม่ยินยอมเขาจึงถูกยิงเข้าที่ศีรษะ โชคดีที่เขารอดชีวิตมาได้ อย่างไรก็ตามเขาก็สูญเสียสัมปชัญญะในบางส่วนไป นี่เป็นมรสุมชีวิตครั้งสำคัญของเกาจิ้ง เขาได้สูญเสียคนรักรายแรกให้กับเกาอ้าว (รับบทโดย อู๋ เจิ้นหวี่) ซึ่งเป็นบุตรบุญธรรมคนพี่ อีกทั้งยังไม่สารถปกป้องหญิงสาวคนรักใหม่เอาไว้ได้ ก่อนที่เกาจิ้งจะเตรียมตัวเข้าร่วมการแข่งขันระดับนานาชาติในฐานะตัวแทนของออสเตรเลีย เพื่อพิสูจน์ว่าตนคือโคตรเซียนตัวจริง

## นักแสดงนำ
* หลี่หมิง รับบทเป็น เกาจิ้ง
* หยวน หย่งอี๋
* เฉิน เสี่ยวชุน รับบทเป็น หลงอู่
* เหลียง หย่งฉี
* อู๋ เจิ้นหวี่ รับบทเป็น เกาอ้าว

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ฮ่องกง
หมวดหมู่:ภาพยนตร์ฮ่องกงที่ออกฉายในปี พ.ศ. 2540
หมวดหมู่:ภาพยนตร์การพนัน
หมวดหมู่:ภาพยนตร์ภาคต่อฮ่องกง
อุลตร้าแมนซีโร่ THE MOVIE ศึกตัดสินครั้งใหญ่! จักรวรรดิทางช้างเผือก เบเรียล

**อุลตร้าแมนซีโร่ THE MOVIE ศึกตัดสินครั้งใหญ่! จักรวรรดิทางช้างเผือกเบเรียล** () เป็นภาพยตร์จากซีรีส์อุลตร้าซีรีส์ มีกำหนดเข้าฉายในปี ค.ศ. 2010 (พ.ศ. 2553)และจะฉายในไทย เดือนตุลาคม 2013 ในโรงภาพยนตร์ เป็นการฉลองครบรอบ 45 ปีของ อุลตร้าซีรีส์ โดยบริษัท สึบุราย่าโปรดักชั่น และเป็นภาพยนตร์ที่ต่อจากเรื่อง เมก้ามอนสเตอร์แบทเทิล: อุลตร้าแกแล็ตซี่ อุลตร้าแมนที่ปรากฏในเรื่อง ได้แก่ อุลตร้าแมนซีโร่ , อุลตร้าแมน , อุลตร้าเซเว่น , โซฟี่ , อุลตร้าแมนแจ็ค , อุลตร้าแมน เอซ , อุลตร้าแมนทาโร่ , อุลตร้าแมน 80 , ยูลเลี่ยน และ เจ้าพ่ออุลตร้า

## เรื่องย่อ
หลังจากรอดชีวิตจากการต่อสู้ของเขากับอุลตร้าแมนซีโร่จากภาคที่แล้ว อุลตร้าแมนผู้ชั่วร้ายเบเรียล ซึ่งตอนนี้ได้กลายเป็น **จักรพรรดิกาแล็คซี่ไคเซอร์เบเรียล** ได้นำมาพิชิตใหม่ในการยึดครองจักรวาล ที่ต้องได้รับอีกสองพันธมิตรในการพิชิตของเขาเช่นเดียวกับการสร้างคนรับใช้ของหุ่นยนต์เป็นจำนวนนับล้าน ที่รู้จักกันชื่อ **เลกิโอนอยด์** และ"ดาร์คล็อป" เบเรียลได้โจมตีดาวเคราะห์เมอราลดา และได้จับตัวประกันดาวเคราะห์และล้างสมองผู้ปกครองของดาวเคราะห์ ไคเซอร์เบเรียลได้รับชัยชนะในการยึดครองดาวเคราะห์

ย้อนกลับไปที่เนบิวลา M78 ดินแดนแห่งแสงก็ถูกโจมตีโดย หนึ่งในหุ่นยนต์ขนส่งของเบเรียลที่มีดาร์คล็อป 3 ตัว แต่โชคดีที่อุลตร้าแมนซีโร่ปรากฏตัวขึ้นพร้อมกับอุลตร้าเซเว่น และทำลายดาร์คล็อป ก่อนที่พวกเขาจะหนีไปได้ การติดตามใช้พลังงานที่ดาร์คล็อปมาจากเหล่านักรบอุลตร้ามาสรุปดาร์คล็อปมาจากจักรวาลผลัดและดังนั้นจึงไม่สามารถที่จะมารวมกันหยุดพวกเขาได้ อุลตราแมนซีโร่ ได้บินโคจรไปหยุดเบเรียลด้วยตนเอง และพี่น้องอุลตร้าอื่น ๆ และประชาชนทั้งหมดของดาวได้สร้างขอบเขตเดินทางที่จะส่งอุลตราแมนซีโร่ไปยังจักรวาลที่เป็นระรานของเบเรียล ก่อนที่จะแยกย้ายกันไป แต่อย่างไรก็ตามอุลตร้าเซเว่น ได้ให้อุปกรณ์ที่สร้างขึ้นแก่ซีโร่ซึ่งเรียกว่า "**ซีโร่เบรซเลส"** อุปกรณ์ที่ทำหน้าที่เป็นแหล่งพลังงานสำรองที่ซีโร่ควรใช้ปล่อยพลังงานเมื่อสิ่งต่างอยู่ในสภาพเลวร้าย ซึ่งมันสามารถใช้ได้เพียงแค่ 3 ครั้ง

## ตัวละคร
### นักรบอุลตร้าจากดินแดนแห่ง
อุลตร้าแมนซีโร่
:นักรบหนุ่มจากดินแดนแห่งแสง ลูกชายของอุลตร้าเซเว่น รับหน้าที่ออกเดินทางตามหาต้นตอ แห่งความชั่วร้ายที่มาจากต่างจักรวาล

## เพลงประกอบ

*
**ศิลปิน: voyager
;เพลงปิด
*
**ศิลปิน: GIRL NEXT DOOR

## อ้างอิง

## แหล่งข้อมูลอื่น
* 
* The Strongest Room of Kaiser Belial - Collaboration with Nico Nico Douga

หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์ญี่ปุ่น
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์อุลตร้าซีรีส์
ซ
อนุรักษ์ บุญศล

**อนุรักษ์ บุญศล**  (เกิด 16 มีนาคม พ.ศ. 2507)  เป็นนักการเมืองชาวไทย ปัจจุบันดำรงตำแหน่งเป็นผู้อำนวยการวิทยาลัยเทคโนโลยีสว่างแดนดิน อดีตสมาชิกสภาผู้แทนราษฎรจังหวัดสกลนคร

## ประวัติ
อนุรักษ์ เกิดเมื่อวันที่ 16 มีนาคม พ.ศ. 2507 ที่อำเภอสว่างแดนดิน จังหวัดสกลนคร เป็นบุตรนายถวัลย์ สุวรรณโคตร กับนางอุดมภรณ์ สุวรรณโคตร ด้านครอบครัวสมรสกับนายพงษ์ศักดิ์ บุญศล อดีต สส.สกลนคร มีบุตรี คือ นางสาว วงศ์อะเคื้อ บุญศล สส.สกลนคร

สำเร็จการศึกษาระดับปริญญาตรี คณะศึกษาศาสตร์ สาขาภาษาไทย จากมหาวิทยาลัยรามคำแหง และระดับปริญญาโท คณะบริหารธุรกิจ มหาวิทยาลัยโยนก *(ปัจจุบันคือ[[มหาวิทยาลัยเนชั่น|มหาวิทยาลัยเนชั่น วิทยาเขตภาคเหนือโยนก]])*

## งานการเมือง
อดีตผู้อำนวยการโรงเรียนเทคโนโลยีสว่างแดนดิน จังหวัดสกลนคร

พ.ศ. 2552 นายพงษ์ศักดิ์ สามี ถูกคณะกรรมการการเลือกตั้งตัดสินให้ใบแดง และจัดให้มีการเลือกตั้งซ่อม อนุรักษ์จึงได้รับเลือกให้ลงสมัครแทนในสังกัดพรรคเพื่อไทย และได้รับการเลือกตั้งในที่สุด ต่อมา พ.ศ. 2554 ได้รับเลือกตั้งเป็นสมัยที่ 2

### สมาชิกสภาผู้แทนราษฎร
อนุรักษ์ บุญศล ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรจังหวัดสกลนคร เขต 3 แทนตำแหน่งที่ว่าง พ.ศ. 2552 จังหวัดสกลนคร สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสกลนคร สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสกลนคร สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นางอนุรักษ์ บุญศล , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนางอนุรักษ์ บุญศล, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นางอนุรักษ์ บุญศล), ศูนย์ข้อมูลนักการเมืองไทย
* 
* 

หมวดหมู่:บุคคลจากอำเภอสว่างแดนดิน
หมวดหมู่:นักการเมืองสตรีชาวไทย
หมวดหมู่:ครูชาวไทย
หมวดหมู่:คู่สมรสของนักการเมืองไทย
หมวดหมู่:นักการเมืองพรรคเพื่อไทย
หมวดหมู่:สมาชิกสภาผู้แทนราษฎรจังหวัดสกลนคร
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:บุคคลจากคณะศึกษาศาสตร์ มหาวิทยาลัยรามคำแหง
หมวดหมู่:บุคคลจากมหาวิทยาลัยเนชั่น
รางวัลภาพยนตร์แห่งชาติ สุพรรณหงส์ ครั้งที่ 21

**รางวัลภาพยนตร์แห่งชาติ สุพรรณหงส์ ครั้งที่ 21 ประจำปี พ.ศ. 2554** จัดโดยสมาคมสมาพันธ์ภาพยนตร์แห่งชาติ  ในวันอาทิตย์ที่ 29 เมษายน พ.ศ. 2555 ณ  โรงภาพยนตร์สยามภาวลัย พารากอนซีนีเพล็กซ์  สยามพารากอน กรุงเทพมหานคร โดยจัดในแนวคิด "มหัศจรรย์หนังไทย " มีการมอบรางวัลทั้งหมด 16 รางวัล ในงานยังมีการมอบรางวัลสุพรรณหงส์เกียรติยศ ให้แก่ อดุลย์ ดุลยรัตน์   


[right|thumb|150px|[เป็นเอก รัตนเรือง ผู้ชนะรางวัลผู้กำกับยอดเยี่ยม]]
[right|thumb|150px|[นพชัย ชัยนาม ผู้ชนะรางวัลนักแสดงนำชายยอดเยี่ยม]]


## รายชื่อบุคคลและภาพยนตร์ที่ได้รับการเสนอชื่อเข้าชิงรางวัล
ผู้ชนะรางวัล จะเน้นด้วย **ตัวหนา**

## สรุปผลรางวัล
ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 18 เรื่อง มีดังนี้:

รายชื่อภาพยนตร์ไทยที่ได้รับรางวัล

## อ้างอิง

หมวดหมู่:รางวัลสุพรรณหงส์
หมวดหมู่:ประเทศไทยในปี พ.ศ. 2554
ช็อง ยง-ฮวา

**ช็อง ยง-ฮวา** (; ; เกิด 22 มิถุนายน 1989) เป็นนักร้อง แร็ปเปอร์ นักดนตรี นักแต่งเพลง นักแสดงชาวเกาหลีใต้ เขาเริ่มต้นการแสดงครั้งแรกในบทบาท *คัง ชินวู* ในซีรีส์เรื่อง You're Beautiful เมื่อวันที่ 7 ตุลาคม 2009 และ เล่นเป็นตัวนำชายในบทบาทของ *ลี ชิน* ในซีรีส์เรื่อง Heartstrings และ เขายังเป็นนักร้องนำและมือกีตาร์ของวง ซีเอ็นบลู

## ผลงาน
### ทีวี ซีรีส์

### วาไรตี้ โชว์

### พิธีกร

## อ้างอิง

## แหล่งข้อมูลอื่น

* 
* 

หมวดหมู่:นักแสดงเกาหลีใต้
หมวดหมู่:บุคคลจากโซล
หมวดหมู่:ศิลปินสังกัดเอฟเอ็นซีเอนเตอร์เทนเมนต์
หมวดหมู่:ศิลปินสังกัดวอร์เนอร์มิวสิกเจแปน
หมวดหมู่:สมาชิกของซีเอ็นบลู
หมวดหมู่:ไอดอลชายชาวเกาหลีใต้
หมวดหมู่:นักร้องจากโซล
หมวดหมู่:นักแสดงชายจากโซล
หมวดหมู่:นักแสดงชายจากปูซาน
เกาะเดวอน

thumb|ทิวทัศน์ในเกาะเดวอน
**เกาะเดวอน** (; Inuit: *Tatlurutit*) ตั้งอยู่ที่อ่าวแบฟฟิน นูนาวุต ประเทศแคนาดา มันเป็นเกาะที่อยู่ใน หมู่เกาะอาร์กติกของแคนาดา เป็นเกาะที่ใหญ่อันดับ 27 ของโลก ซึ่งเนื้อที่ 55,247 กม. (21,331 ตารางไมล์) และจุดที่สูงที่สุด คือ **Devon Ice Cap** ซึ่งสูง 1920 เมตร (6,300 ฟุต) ซึ่งเป็นส่วนหนึ่งของเทือกเขาอาร์กติก

เกาะเดวอนมีจุดน่าสนใจ คือ หลุมอุกกาบาต ซึ่งมีชื่อว่า หลุมอุกกาบาต Haughton เมื่อประมาณ 39 ล้านปีก่อนที่ผ่านมาประมาณ 2 กม. (1.2 ไมล์)

## ประวัติและความเป็นมาในการตั้งถิ่นฐาน
โรเบิร์ต บีรอต เป็นชาวยุโรปคนแรกที่ได้ค้นพบเกาะแห่งนี้เมื่้อปี ค.ศ. 1616 

ด่านเรือได้ก่อตั้งท่าเรือดันดัสในปี ค.ศ. 1924 และสัญญาเช่าให้กับบริษัทฮัดสันเบย์ และบริษัทนี้ก็ล้มละลาย ในเวลา 9 ปีต่อมา การล้มละลายในครั้งนี้ทำให้ราคา และความต้องการขนสัตว์ของชาวเอสกิโม ในปี ค.ศ. 1934 เนื่องจากความเสียหายจากลมและสภาพอากาศอันหนาวมาก ทำให้ชาวเอสกิโมตัดสินใจออกจากเกาะนี้ในปี ค.ศ. 1936 ทำให้ท่าเรือดันดัส ได้ปิดทำการในปี ค.ศ. 1951

## การวิจัยทางวิทยาศาสตร์
ในเดือนกรกฎาคม ปี ค.ศ. 2004 เกาะเดวอนได้เป็นบ้านชั่วคราวสำหรับนักวิทยาศาสตร์และนักข่าว จำนวน 7 คน ได้มาอยู่กับสภาพแวดล้อมที่นี้ เพื่อเป็นการจำลองการใช้ชีวิตและการทำงานบนดาวอังคาร จนถึง เดือนเมษายน ปี ค.ศ. 2007 ซึ่งในวันที่ 21 สิงหาคม ค.ศ. 2007 เป็นช่วงเวลาในการจำลองครั้งนี้นานที่สุด

## อ้างอิง

เดวอน
หมวดหมู่:กลุ่มเกาะอาร์กติกแคนาดา
ปลากุเราสี่หนวด

**ปลากุเลาสี่หนวด** (; ) เป็นปลาทะเลและน้ำกร่อย ในวงศ์ปลากุเรา (Polynemidae)

มีรูปร่างยาวเรียว ลำตัวค่อนข้างหนา แบนข้าง หัวค่อนข้างเล็ก จะงอยปากสั้น ตามีเยื่อไขมันปกคลุมและอยู่ใกล้ปลายจะงอย ปากเฉียงขึ้นเล็กน้อย และมีฟันแหลมคม ลักษณะเด่นคือ ก้านครีบส่วนล่างของครีบหูแยกออกเป็นเส้นรยางค์ 4 เส้น ซึ่งภาษาพูดเรียกกันว่าหนวด มีครีบหลังแยกห่างกัน 2 อัน ครีบหางเป็นแฉกลึก ส่วนของลำตัวที่อยู่แนวสันหลังสีเทาปนเขียว ส่วนที่อยู่ถัดลงมาสีเนื้อและสีขาวเงิน ครีบหลังและครีบหางมีรอยแต้มสีเทาที่ปลาย ครีบอื่น ๆ สีเหลือง มีขนาดโดยเฉลี่ย 40-60 เซนติเมตร ขนาดใหญ่ที่สุดเท่าที่พบ 2 เมตร   ชอบอาศัยอยู่ตามปากแม่น้ำ เป็นปลาสองน้ำอยู่ในในน้ำกร่อยและน้ำเค็ม 

เป็นปลาที่หากินอยู่ตามหน้าดินที่เป็นดินโคลน บางครั้งเข้ามาหากินอยู่ในบริเวณน้ำกร่อยหรือน้ำจืด พบทั่วไปในอ่าวเปอร์เซีย, อินเดีย, อ่าวไทย, ปาปัวนิวกินี จนถึงออสเตรเลีย

เป็นปลาเศรษฐกิจที่สำคัญ รับประทานได้ทั้งสดและแปรรูปทำเป็นปลาเค็ม  ต้มยำ ทอดกรอบ 

## อ้างอิง

## แหล่งข้อมูลอื่น
* รูปและข้อมูลเพิ่มเติม 

สี่หนวด
หมวดหมู่:ปลาเศรษฐกิจ
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศออสเตรเลีย
ยางน่องเถา

**ยางน่องเถา** หรือ**ยางน่องเครือ** () เป็นไม้พุ่มเลื้อย ทุกส่วนของต้นมีน้ำยางสีขาว ใบเดี่ยว เรียงตรงกันข้ามกัน แผ่นใบหนา สีเขียวเข้มเป็นมัน ดอกออกเป็นช่อกระจุกที่ปลายกิ่ง กลีบดอกเชื่อมติดกันเป็นหลอดที่โคน สีขาว กางดอกสีเหลืองอ่อน ปลายกลีบดอกแผ่แยกเป็น 5 กลีบ

ชื่อพื้นเมืองอื่น : เครืองน่อง (ภาคตะวันออกเฉียงเหนือ แม่ฮ่องสอน) ตะเกาะแบเวาะ (มลายู ภาคใต้) น่อง (ภาคกลาง นครราชสีมา) บานบุรีป่า (ภาคใต้) ยางน่องเครือ (อุบลราชธานี) ยางน่องเถา (จันทบุรี ปราจีนบุรี) 

## ลักษณะทางพฤกษศาสตร์
ยางน่องเถา เป็นไม้พุ่มเลื้อย ทุกส่วนของต้นมีน้ำยางสีขาว ใบเดี่ยว เรียงตรงกันข้ามกัน แผ่นใบหนา สีเขียวเข้มเป็นมัน ดอกออกเป็นช่อกระจุกที่ปลายกิ่ง กลีบดอกเชื่อมติดกันเป็นหลอดที่โคน สีขาว กางดอกสีเหลืองอ่อน ปลายกลีบดอกแผ่แยกเป็น 5 กลีบ ปลายกลีบเป็นแถบแคบยาว สีแดงเข้ม ผลเป็นฝักคู่ รูปทรงกระบอก ยาว 10-30 เซนติเมตร เมล็ดสีน้ำตาลมีกระจุกขนสีขาว

## การกระจายพันธุ์
ในธรรมชาติสามารถค้นพบต้นยางน่องเถาได้ตามบริเวณขอบป่าดิบแล้งและป่าดิบชื้นโดยเฉพาะภาคตะวันออกเฉียงเหนือแถบจังหวัดนครพนม อุบลราชธานี  นครราชสีมา ภาคตะวันออกและภาคใต้

## ประโยชน์และโทษ
ประโยชน์ของยางน่องเถานั้นมีประโยชน์ในการทาลูกหน้าไม้ล่าสัตว์ซึ่งชาวบ้านใช้ยางจากยางน่องเถา ผสมกับยาพิษชนิดอื่น มีความเป็นพิษเช่นเดียวกับแย้มปีนัง แต่ก่อนรับประทานเนื้อสัตว์ให้เฉือนเอาเนื้อร้ายที่มีสีเขียวออกจนหมด จึงจะรับประทานเนื้อสัตว์นั้นได้ ยางน่องเถามีคาร์ดิแอกไกลโคไซด์จึงทำให้เป็นพิษต่อหัวใจ 

## วรรณกรรม
ยางน่องเถาปรากฏในวรรณกรรมเรื่อง **[[นิราศสุพรรณ (สุนทรภู่)|นิราศสุพรรณ]]** บทกวีของสุนทรภู่

ยางน่องเถาปรากฏในวรรณกรรมเรื่อง กาพย์ห่อโคลงประพาสธารทองแดง บทกวีของเจ้าฟ้าธรรมธิเบศรไชยเชษฐ์สุริยวงศ์หรือเจ้าฟ้ากุ้ง

## อ้างอิง

หมวดหมู่ : ไม้ดอกไม้ประดับ
หมวดหมู่ : วงศ์ตีนเป็ด
หมวดหมู่ : พืชมีพิษ
ซามารินดา

**ซามารินดา** () เป็นเมืองหลักของจังหวัดกาลีมันตันตะวันออก บนเกาะบอร์เนียว ตั้งอยู่ริมฝั่งแม่น้ำมาฮากัม โดยมีพื้นที่ 718 ตารางกิโลเมตร (277 ตารางไมล์) ซามารินดามีค่าดัชนีการพัฒนามนุษย์อยู่ในอันดับที่ 1 ของจังหวัดกาลีมันตันตะวันออก และเป็นนครที่มีประชากรมากที่สุดในเกาะบอร์เนียว โดยมีประชากรตามสำมะโน ค.ศ. 2010 ที่ 727,500 คน และ 827,994 คนจากสำมะโน ค.ศ. 2020

## ตำบล
ในช่วงที่มีการบันทึกสำมะโน ค.ศ. 2010 นครซามารินดาแบ่งออกเป็น 6 ตำบล ส่วนอีก 4 ตำบลตั้งขึ้นโดยแยกพื้นที่จากตำบลเดิม ตารางข้างล่างมีข้อมูลตำบลสิบตำบลพร้อมพื้นที่และประชากรในสำมะโน ค.ศ. 2010 และสำมะโน ค.ศ. 2020

หมายเหตุ: (ก) ประชากรของตำบลซามารินดาโกตาและซัมบูตันใน ค.ศ. 2010 อยู่ในจำนวนของตำบลซามารินดาอีลีร์ใน ค.ศ. 2010 ซึ่งภายหลังแยกออกเป็นตำบลใหม่ (ข) ประชากรของตำบลโลอาจานันอีลีร์ใน ค.ศ. 2010 อยู่ในจำนวนของตำบลซามารินดาเซอเบอรัง ซึ่งภายหลังแยกออกเป็นตำบลใหม่ (ค) ประชากรของตำบลซูไงปีนังใน ค.ศ. 2010 อยู่ในจำนวนของตำบลซามารินดาอูตารา ซึ่งภายหลังแยกออกเป็นตำบลใหม่

## ภูมิอากาศ
ซามารินดามีสภาพภูมิอากาศแบบป่าดิบชื้น (เคิพเพิน *Af*) ที่มีฝนชุกและร้อน อุณหภูมิชื้นตลอดปี นครนี้แทบไม่มีลูกเห็บ ซึ่งมีการบันทึกในวันที่ 21 พฤศจิกายน ค.ศ. 2019 อุณหภูมิต่ำสุดเท่าที่บันทึกอยู่ที่  ในเดือนตุลาคม ค.ศ. 1982

## อ้างอิง

### ข้อมูล
* 

## แหล่งข้อมูลอื่น

* GovSamarinda  Samarinda Government portal

หมวดหมู่:นครในประเทศอินโดนีเซีย
หมวดหมู่:จังหวัดกาลีมันตันตะวันออก
คอลตัน เฮย์เนส

**คอลตัน ลี เฮย์เนส** () เกิดเมื่อวันที่ 13 กรกฎาคม ค.ศ. 1988 เป็นนักแสดงและนายแบบชาวอเมริกัน เขาเป็นที่รู้จักกันดีที่สุดสำหรับบทบาท แจ็กสัน วิตต์มอร์ จากซีรีส์โทรทัศน์เรื่อง *[[ทีนวูล์ฟ]]* ทางช่องเอ็มทีวี และบทบาท รอย ฮาร์เปอร์ / อาร์เซนอล ในซีรีส์โทรทัศน์เรื่อง *[[โคตรคนธนูมหากาฬ|แอร์โรว์]]*

## ผลงาน
### ภาพยนตร์

### โทรทัศน์

### วิดีโอเกมส์

### มิวสิกวิดีโอ

## อ้างอิง

## แหล่งข้อมูลอื่น

* 
* 
* 
* 

หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:นักแสดงอเมริกัน
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:บุคคลจากวิชิทอ
หมวดหมู่:บุคคลจากรัฐแคนซัส
หมวดหมู่:นักแสดงอเมริกันที่มีความหลากหลายทางเพศ
หมวดหมู่:ชายรักร่วมเพศชาวอเมริกัน
หมวดหมู่:ชาวอเมริกันเชื้อสายชนพื้นเมืองอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายสกอต-ไอริช
หมวดหมู่:ชาวอเมริกันเชื้อสายสกอตแลนด์